SVI ตั้งบริษัทย่อยในกัมพูชาทำ ลุยธุรกิจผลิต-จัดหา-ขายชิ้นส่วนอิเล็กทรอนิกส์
SVI ตั้งบริษัทย่อยในกัมพูชาทำ ลุยธุรกิจผลิต-จัดหา-ขายชิ้นส่วนอิเล็กทรอนิกส์ ทุนจดทะเบียน 35 ลบ. 
10 มิ.ย. 2558

บริษัท เอสวีไอ จำกัด (มหาชน) หรือ SVI ระบุว่า ที่ประชุมคณะกรรมการบริษัทเมื่อวานนี้ (9 มิ.ย.) มีมติอนุมัติการจัดตั้งบริษัทย่อยในประเทศกัมพูชา เพื่อดำเนินธุรกิจประกอบการผลิตวัสดุเกี่ยวกับอุตสาหกรรมการผลิตอิเล็กทรอนิกส์ และคอมพิวเตอร์ แผงวงจรพิมพ์ สำหรับใช้กับเครื่องอิเล็กทรอนิกส์ หรือคอมพิวเตอร์ประเภทต่างๆทุกชนิด รวมทั้งอะไหล่อุปกรณ์ที่เกี่ยวข้อง ตลอดจนจัดหาจัดซื้อชิ้นส่วนเพื่อผลิตผลิตภัณฑ์อิเล็กทรอนิกส์ ออกแบบผลิตภัณฑ์ อิเล็กทรอนิกส์ ตลอดจนประกอบกิจการเป็นผู้ส่งออก ผู้ขายส่ง ผู้ขายปลีก สินค้าที่ผลิตได้
ทั้งนี้ SVI จะถือหุ้น 100% ในบริษัทที่จะจัดตั้งใหม่ซึ่งอยู่ระหว่างการจองชื่อ ซึ่งบริษัทใหม่มีทุนจดทะเบียน 35 ล้านบาท ทุนชำระ 5 ล้านบาท โดยแหล่งที่มาของเงินลงทุน จะมาจากเงินสดของบริษัทจากการดำเนินงาน หรือเงินกู้ยืมจากสถาบันการเงินบางส่วน